
Tárgy: Felnőtt háziorvosi rendelőbe számítástechnikai eszköz beszerzése. 
Előterjesztés

amely készült a Képviselő-testület 2022. március …….-i testületi ülésére
Tisztelt Képviselő-testület!

A Herend Város Önkormányzata felnőtt háziorvosi rendelőjében szükségessé vált az informatikai eszközök fejlesztése. A doktornő jelezte, hogy a számítógépes rendszer nem megfelelőn működik. Az Önkormányzattal szerződésben álló informatikusok megvizsgálták a számítógépet, melynek javítása nem megoldható. 

A felnőtt egészségügyi ellátás zavartalan működésének biztosítása érdekében szükséges 1 db asztali számitógép és 2 db monitor, valamint az egészségügyi ellátást támogató szoftver beszerzése. 
A kapott árajánlat alapján az asztali számítógép 206.885 Ft +áfa

                                                        2 db monitor 79.900 Ft + áfa 

                                                         Összesen bruttó 364.217 Ft
A szoftver várható beszerzési ára bruttó 150.000 Ft
A számítástechnikai eszközök cseréjének várható összköltsége 514.217 Ft. 
Kérem a Tisztelt Képviselő-testületet, hogy a felnőtt háziorvosi rendelő részére a számítástechnikai eszközök és a szoftver beszerzésére a 2022. évi költségvetés dologi kiadásainak előirányzatáról 520.000 Ft átcsoportosítást jóváhagyni szíveskedjenek. 
Határozati javaslat

A Herend Város Önkormányzata Képviselő-testülete a Felnőtt Háziorvosi rendelőbe 1 db számítógép ,2 db monitor és az egészségügyi feladatellátást támogató szoftver beszerzését 520.000 Ft összegben jóváhagyja. A kiadási előirányzat biztosítása beépül az Önkormányzat 2022. évi költségvetésének módosításakor.

